На основу члана 40. став 1-3,. и члана 55, став 3, тачка 1) Закона о спорту Републике Србије (Службени гласник РС“ број 10/2016) и члана 35. став 1. тачка 1. Статута Рвачког савеза Београда, Скупштина Рвачког савеза Београда на седници одржаној 29. августа 2020. године усвојила је

**С Т А Т У Т**

**РВАЧКОГ САВЕЗА БЕОГРАДА**

**I. ОСНОВНЕ ОДРЕДБЕ**

**Члан 1.**

Рвачки савез Београда је добровољан, невладин, неполитичан и непрофитни градски грански савез основан за спортску грану – рвање, за територију Града Београда.

Рвачки савез Београда има статус надлежног градског гранског спортског савеза за рвачки спорт у погледу остваривања својих надлежности утврђених Законом о спорту (у даљем тексту: Закон).

У Рвачки савез Београда се удружују спортске организације које у акту о оснивању имају предвиђено рвање као спортска грана, а чије је седиште на територији Града Београда.

У Рвачки савез Београда се могу удружити и други правни субјекти у складу са овим Статутом.

Термини којима су у овом Статуту означени положаји, професије, односно занимања, изражени у граматичком мушком роду, подразумевају природни мушки и женски род на које се односи.

**1. Назив и седиште РСБ**

**Члан 2.**

Назив Рвачког савеза Београда је: Рвачки савез Београда.

Скраћени назив Рвачког савеза Београда је - РСБ.

Седиште Рвачког савеза Београда је у Београду.

**2. Подручје активности**

**Члан 3.**

Рвачки савез Београда (у даљем тексту: РСБ) обавља активности и делатности на остваривању

статутарних циљева на територији Града Београда.

**3. Правни статус**

**Члан 4.**

РСБ је правно лице са правима, обавезама и одговорностима утврђеним Законом и овим

Статутом.

**4. Печат, заштитини знак и застава**

**Члан 5.**

Печат РСБ је округлог облика пречника 30 мм, у чијој се средини налази силуета два рвача у

гарду, а на ивици кружно назив на српском језику: „РВАЧКИ САВЕЗ БЕОГРАДА – БЕОГРАД“.

РСБ има штамбиљ на коме је исписан назив: РВАЧКИ САВЕЗ БЕОГРАДА и седиште – БЕОГРАД, и остављено место за број и датум.

РСБ има свој знак, логотип и друге симболе чији изглед утврђује Управни одбора РСБ.

РСБ има заставу, чији изглед утврђује Управни одбор РСБ.

**5. Чланство у другим удружењима и савезима**

**Члан 6.**

РСБ је члан Спортског савеза Београда.

РСБ може да се учлани у одговарајуће градске, националне и међународне спортске савезе који су од значаја за остваривање циљева РСБ.

**6. Заступање и представљање**

**Члан 7.**

РСБ представља и заступа Председник РСБ у оквирима својих овлашћења утврђених овим

статутом.

Одлуком Управног одбора могу се одредити и друга лица с правима и обавезама у заступању

РСБ у границама датих овлашћења.

**7. Забрана дискриминације**

**Члан 8.**

Забрањена је, у складу са Законом, свака непосредна и посредна дискриминација, укључујући и говор мржње, по било ком основу, спортиста, спортских стручњака, спортских организација, спортских савеза и других лица у надлежности РСБ и чланова РСБ, на отворен или прикривен начин, а која се

заснива на неком стварном или претпостављеном личном својству.

Одредбе општих и појединичаних аката РСБ и чланова РСБ које представљају дискриминацију у складу са ставом 1. овог члана не примењују се.

У РСБ и код чланова РСБ није допуштено кршење слобода и права човека и грађанина.

Сва лица у надлежности РСБ и чланова РСБ обавезна су да се супротстављају свакој врсти злоупотреба, злостављања, дискриминације и насиља према деци.

**II. ЦИЉЕВИ И САДРЖАЈ АКТИВНОСТИ РСБ**

**1. Циљеви**

**Члан 9.**

Циљ РСБ је да:

- својим деловањем доприноси развоју и промоцији рвачког спорта у Граду Београду и повећању бављења грађана рвачким спортом, посебно деце, омладине, жена и особа са инвалидитетом;

- промовише образовну и васпитну функцију рвачког спорта, фер плеја, разумевања, толеранције и одговорности кроз бављење рвачким спортом;

- уређује и остварује спортска питања од заједничког интереса за све учеснике у систему спорта у

Граду Београду и Републици Србији;

- обезбеђује услове за развој квалитетног рвања, врхунског рвања, рвања млађих узрасних категорија, рвања у школама и рвања лица са посебним потребама;

- обавља и друге послове у складу са Законом, Стратегијом развоја спорта у Републици Србији и овим Статутом.

**2. Садржај активности**

РСБ своје циљеве остварује кроз:

**Члан 10.**

1. Стварање услова за развој рвачког спорта на целој територији Града Београда;

2. Заступање заједничких интереса чланова РСБ пред државним органима на покрајинском и локалном нивоу и највишим спортским органима;

3. Организује и води спортска такмичења на покрајинском нивоу у свим узрасним категоријама;

4. Преузима одговарајуће активности ради унапређивања и омасовљавања рвачког спорта у Граду Београду,

5. Усклађивање активности чланова РСБ;

6. Пружа помоћ у усавршавању стручних кадрова (спортских стручњака и стручњака у спорту), код чланова у унапређивању њиховог рада;

7. Пружа стручну помоћ својим члановима у унапређивању њиховог рада;

8. Подстиче рад својих чланова додељивањем награда и признања за изузетне спортске резултате и за допринос развоју и унапређењу спорта и спортских активности;

9. Остварује спортску сарадњу у земљи и иностранству;

10. Усвајање и спровођење Антидопинг правилника РСБ и на тај начин обезбеђивање да антидопинг политика и прописи буду у складу са Светским антидопинг кодексом;

11. Стварање јединственог информационог система на нивоу РСБ;

12. Координиција организације међународних спортских такмичења од стране чланова РСБ,

13. Учествовање у изградњи, одржавању и управљању спортским објектима који су потребни РСБ;

14. Подстицање бављења грађана рвачким спортом, посебно деце, омладине, школске популације,

жена и особа са инвалидитетом

15. Издавање публикација о спортским и другим активностима РСБ;

16. Пружање стручне помоћи при отварању и конституисању нових спортских удружења из области рвачког спорта;

17. Решавање арбитражних спорова између чланица РСБ;

18. Старање и унапређивање заштите здравља спортиста и спортских стручњака и спречавању негативних појава у спорту;

19. Друге активности и мере које доприносе реализацији циљева РСБ и остваривању положаја РСБ

утврђеног Законом и Стратегијом развоја спорта у Републици Србији.

Остваривање циљева РСБ ближе се регулише одговарајућим општим актима РСБ у складу са

овим Статутом.

РСБ може, ради остваривања активности из става 1.овог члана,да оснива спортска привредна друштва, спортске установе или други, Законом утврђен облик организовања, у земљи и иностранству,

самостално или са другим правним и физичким лицима.

**3. Стручни рад**

**Члан 11.**

Стручни рад у РСБ и код чланова РСБ могу да обављају искључиво спортски стручњаци,

односно лица која имају одговарајуће спортско звање и која поседују одговарајућу дозволу за рад, у складу са Законом и Спортским правилима Рвачког савеза Србије (у даљем тексту: РСС).

Спортски стручњаци из става 1. овог члана су обавезни да се стручно усавршавају у складу са

Законом и општим актима РСБ и РСС.

Спортски стручњаци дужни су да планирају и евидентирају стручни рад који обављају у РСБ.

Управни одбор РСБ утврђује план стручног образовања, оспособљавања и усавршавања спортских стручњака и стручњака у спорту ангажованих у РСБ и чланица РСБ и обезбеђује услове за

остваривање тог плана.

РСБ ангажује спортске стручњаке и стручњаке у спорту закључењем уговора о раду или закључењем уговора о стручном ангажовању, у складу са Законом.

**4. Обављање спортских активности и спортских делатности**

**Члан 12.**

РСБ и сви чланови РСБ, у обављању спортских активности и спортских делатности, нарочито се

ангажују на афирмацији духа олимпизма, подстицању фер плеја, унапређењу васпитно-образовног и стручног рада у спорту, подстицању и афирмацији добровољног рада у спорту, борби против лажирања, сузбијању насиља и допинга у спорту.

РСБ и сви чланови РСБ остварују своје циљеве и обављају спортске активности и делатности у складу са Законом, спортским правилима РСС, потврђеним конвенцијама у области спорта и

принципима утврђеним у документима међународних спортских организација чија је чланица РСС.

РСБ и сви чланови РСБ обавезни су да обезбеде да бављење спортом буде хумано, слободно и добровољно, здраво и безбедно, у складу са природном средином и друштвеним окружењем, фер,

толерантно, етички прихватљиво, одговорно, независно од злоупотреба и циљева који су супротни спортском духу и доступно свим грађанима под једнаким условима без обзира на узраст, ниво физичких

способности, степен евентуалне инвалидности, пол и друго лично својство.

Чланови РСБ су обавезни да у потпуности поштују Спортска правила РСС која су усаглашена са

Законом и правилима UWW (United World Wrestling).

**III. ЧЛАНСТВО У РСБ**

**Члан 13.**

РСБ и његови чланови функционишу као јединствен систем спорта у Републици Србији и Граду Београду.

Чланови РСБ у остваривању својих циљева и задатака самостално уређују своју унутрашњу организацију и рад, доносе и реализују програме развоја, организују такмичења за која су надлежна, и

остварују друге циљеве и задатке утврђене својим плановима и плановима РСБ.

Организација и рад чланова РСБ уређује се њиховим статутима и Спортским правилима РСС, у складу са Законом.

Чланство у РСБ не може се преносити.

Чланови РСБ су обавезни да дисциплински казне лице из своје надлежности у случајевима непоштовања обавеза из овог Статута.

**Члан 14.**

Чланови РСБ могу бити само оне спортске организације које као грану спорта у Агенцији за

привредне регистре имају наведено рвање.

РСБ је дужан је да прими у чланство субјекте из става 1. овог члана у року од 60 дана од дана подношења уредног захтева за пријем у чланство, ако је њихов статут у складу са статутом РСБ.

Члан РСБ је у обавези да предузима сталне активности на развоју свих рвачких дисциплина које се спроводе у оквиру РСС, укључујући и усвајање одговарајућих статутарних одредби.

Сваки члан РСБ обавезан је да остварује своје функције утврђене Закон и Спортским правилима

РСС и да омогући РСБ надзор и увид у сва документа и активности члана РСБ.

Чланови РСБ имају права и обавезе утврђене овим Статутом и другим спортским правилима и прописима РСБ и РСС.

РСБ има следеће врсте чланова:

1) редовне чланове;

2) придружене чланове;

3) помажуће чланове;

4) почасне чланове.

**1. Одређивање врсте чланства у РСБ**

**Члан 15.**

**Члан 16.**

Статус **редовног члана РСБ** имају рвачки клубови и рвачка спортска удружења који испуњавају следеће услове:

1) рвачки клубови који су регистровани у складу са Законом; ако њени циљеви одговарају циљевима РСБ; ако је статут организације у складу са Статутом РСБ; ако испуњава Законске и подзаконске акте као и опште акте РСБ који прописују услове за обављање спортских активности и делатности и

ако приложи писану изјаву да у потпуности прихвата Статут и опште акте РСБ,

2) ако имају лиценцираног спортског стручњака у складу са Законом и Спортским правилима РСС,

3) рвачки клубови чији су чланови у протеклој календарској години наступили на званичним такмичењима у организацији РСБ, Рвачког савеза Централне Србије (у дањем тексту РСЦС) и РСС у некој од следећих узрасних категорија: сениори, У-23, јуниори, кадети, У-15, У-13, У-11 и ветерани у Олимпијским дисциплинама (државна првенства, градска првенства, регионална првенства, такмичења за Куп Србије, лига такмичења на националном и градском нивоу).

Статус **придруженог члана РСБ** имају рвачки клубови и рвачка спортска удружења који испуњавају следеће услове:

1) рвачки клубови који су регистровани у складу са Законом; ако њени циљеви одговарају циљевима

РСБ; ако је статут организације у складу са Статутом РСБ; ако испуњава Законске и подзаконске акте као и опште акте РСБ који прописују услове за обављање спортских активности и делатности и ако приложи писану изјаву да у потпуности прихвата Статут и опште акте РСБ,

2) ако имају лиценцираног спортског стручњака у складу са Законом и Спортским правилима РСС.

3) рвачки клубови чији чланови су наступили пре две године на такмичењима у организацији РСБ,РСЦС и РСС, а који нису наступили у последњој календарској години ни на једном званичном такмичењу у организацији РСБ, РСЦС и РСС (сениори, У-23, јуниори, кадети, У-15, У-13, У-11 и ветерани) у Олимпијским дисциплинама (државна првенства, градска првенства, регионална првенства, такмичења за Куп Србије, лига такмичења на националном, регионалном и градском нивоу).

Статус **помажућег члана РСБ** имају појединци, спортске организације, спортска привредна друштва, ...

који испуњавају следеће услове:

1) појединци, организације, спортска привредна друштва, остали правни субјекти... који су спонзори и донатори РСБ, који својом финансијким средствима помажу рад РСБ и ако приложи писану изјаву да у потпуности прихвата Статут и опште акте РСБ;

Статус **почасног члана РСБ** има:

1) свако лице или организација које има посебне заслуге за рад РСБ или чије чланство у РСБ је од посебног интереса за остваривање циљева РСБ и ако приложи писану изјаву да у потпуности прихвата Статут и опште акте РСБ.

Статус редовног и придруженог члана за сваку наредну годину, на основу утврђених критеријума у овом члану утврђује Председник РСБ посебном одлуком, а на предлог Управног одборa РСБ, у

децембру месецу текуће године за наредну годину.

Број гласова у Скупштини РСБ који имају редовни и придружени чланови РСБ регулисани су у члановима 30-32. Статута РСБ.

Новооснована рвачка спортска удружења имају статус придруженог члана у наредних годину дана

од дана пријема у РСБ.

Одлуку о статусу почасног члана РСБ доноси Управни одбор на предлог клубова чланова РСБ или чланова Управног одбора РСБ,

Клубовима који су чланови РСБ, а који не наступе на званичном такмичењу у организацији РСС, РСЦС и РСБ у Олимпијским дисциплинама (државна првенства, градска првенства, регионална првенства, такмичења за Куп Србије, лига такмичења на националном,регионалном и градском нивоу) у периоду од две године аутоматски престаје чланство у РСБ.

**2. Начин учлањивања**

**Члан 17.**

Молба за пријем у чланство РСБ подноси се у писаној форми Управном одбору РСБ.

Уз молбу за пријем у чланство прилаже се:

- одлука о удруживању у РСБ;

- копија свог статута;

- копија решења о упису у регистар код надлежног државног органа;

- попуњен упитник за Књигу чланова;

- изјава о надлежности Сталног арбитражног суда РСС за решавање спорова;

- изјава о прихватању Статута и општих аката РСБ;

- списак чланова;

- списак спортских стручњака;

- докази о испуњености других услова за пријем у чланство у складу са овим Статутом.

О пријему у чланство РСБ одлучује Управни одбор РСБ, у року од 60 дана од дана подношења уредне молбе.

Молба за пријем у чланство може се одбити само уколико подносилац молбе не испуњава услове

из члана 17. овог Статута.

У случају одбијања молбе за пријем у чланство, подносилац молбе може да поднесе жалбу

Скупштини РСБ.

У случају да је прихваћена молба за пријем у чланство, подносилац молбе је дужан да уплати годишњу чланарину РСБ, у року од 15 дана од пријема обавештења о пријему у чланство, а у супротном се сматра да је одустао од чланства у РСБ.

Права члана РСБ се остварују од дана одлуке Управног одбора о пријему у чланство.

**3. Права и обавезе чланова**

Члан има право да:

**Члан 18.**

1) покреће и разматра сва питања везана за остваривање циљева РСБ;

2) користи помоћ, подршку и услуге РСБ, у мери која не штети интересима других чланова РСБ;

3) остварује увид у рад РСБ и његових органа;

4) учествују у активностима РСБ;

5) добије информације потребне за остваривање чланских права;

6) управља пословима РСБ (право гласа) у складу са овим Статутом.

Члан је дужан да:

1) сарађује са другим члановима РСБ и у односима са њима поштује спортске и етичке принципе;

2) учествује у активностима РСБ;

3) редовно измирује своје финансијске обавезе према РСБ;

4) испуњава све обавезе утврђене Законом, Статутом РСБ и другим општим актима РСБ;

5) у потпуности поштује сва своја општа акта, сва акта РСБ и РСС и Спортска правила РСС;

6) извршава правноснажне одлуке државних органа, органа РСС, органа РСБ и Сталног арбитражног суда РСС;

7) чува углед РСБ;

8) обезбеди јавност свог рада, у складу са Законом и својим статутом;

9) објективно и тачно информише чланство и јавност о раду и резултаима преко средстава јавног информисања и путем интернета (интернет сајт, друштвених мрежа...);

10) усагласи свој статут и друга општа акта са Законом, Спортским правилима РСС, овим Статутом и општим актима РСБ;

11) без одлагања, а најкасније у року од седам дана од дана усвајања, односно доношења одлуке, обавести РСБ о усвајању новог статута или изменама и допунама свог статута, уз достављање следеће документације: пречишћени примерак статута, записник са одржане Скупштине, подаци

о избору чланова органа и подаци о лицу овлашћеног за заступање;

12) обезбеди у оквирима своје надлежности да се деца не излажу спортским активностима и физичким вежбањима која могу да угрозе или погоршају њихово здравствено стање или да

негативно утичу на психосоцијални и моторички развој или образовање.

Општим актима РСБ мора бити обезбеђено право на жалбу на одлуку органа РСБ којом је одлучивано о правима и обавезама чланова РСБ, осим ако је за доношење одлуке надлежан Стални

арбитражни суд РСС у складу са Законом и овим Статутом.

**4. Начин учествовања у раду и одлучивању:**

**Члан 19.**

Члан учествује у раду РСБ и у одлучивању у органима РСБ преко својих представника.

Лице које представља члана РСБ, ако није у питању заступник члана РСБ, мора да поседује писмено овлашћење оверено печатом члана РСБ потписано од стране лица овлашћеног за заступање члана РСБ, ако овим Статутом није другачије одређено.

**5. Књига чланова и друге евиденције:**

**Члан 20.**

РСБ и чланови РСБ воде евиденције својих чланова (књига чланова), и друге базичне евиденције, у складу са Законом.

РСБ и чланови РСБ су дужни да се упишу у националне евиденције, у складу са Законом.

Одлуке органа РСБ и органа чланица РСБ обавезно се уносе у књигу одлука РСБ и књигу одлука чланица РСБ.

**6. Престанак чланства:**

**Члан 21.**

Чланство у РСБ гаси се престанком рада, иступањем или искључењем.

Престанак рада члана РСБ утврђује се на основу одлуке надлежног државног органа којом је члан брисан из одговарајућег регистра.

Од покретања поступка ликвидацији или стечаја па до престанка рада, члану РСБ су

суспендована права и обавезе у РСБ.

Иступање из РСБ могуће је само на основу писмене изјаве члана РСБ о иступању из РСБ, дате на основу пуноважне одлуке надлежног органа члана РСБ, уз отказни рок од три месеца.

Окончањем чланства гасе се сви захтеви из чланског односа, осим захтева РСБ на измирење

заосталих финансијских обавеза.

Престанком својства члана РСБ престаје и мандат представницима члана у органима и радним телима РСБ.

Престанком својства члана РСБ престаје и право учешћа у активностима у организацији РСБ.

Искључење члана РСБ могуће је ако:

**Члан 22.**

1) својим активностима теже штети угледу или интересима РСБ;

2) грубо поступа супротно одлукама органа РСБ;

3) својим радом, актима или организацијом крши Законске обавезе, Статут и друге опште акте РСБ

или своја општа акта;

4) престане да испуњава услове за чланство у РСБ.

У случајевима из става 1. овог члана, Управни одбор је дужан да члана РСБ писаним путем упозори на постојање околности због којих може бити искључен из чланства и да му остави могућност да се у року од две недеље изјасни о приговорима на његов рад.

Управни одбор пре доношења одлуке о искључењу, а након истека рока из става 2. овог члана,

оставља члану РСБ писаним путем примерени рок за отклањање недостатака из става 1. овог члана, али не дужи од два месеца.

Одлуку о искључењу доноси Управни одбор РСБ већином од укупног броја чланова и писано је

саопштава члану РСБ.

Одлука о искључењу мора бити образложена.

Управни одбор РСБ може у случајевима из става 1. овог члана донети, већином од укупног броја чланова Управног одбора, када за то постоје оправдани разлози, одлуку о привременој суспензији чланства у РСБ до окончања поступка из ст. 2-4. овог члана, али не дуже од шест месеци.

Против одлуке о суспензији, односно искључењу, члан РСБ може да поднесе жалбу Скупштини

РСБ у року од 15 дана по пријему решења Управног одбора. Против одлуке Скупштине незадовољна страна може затражити заштиту Законитости од Сталног арбитражног суда РСС, чија одлука је коначна.

До доношења коначне одлуке Сталног арбитражног суда РСС, права члана РСБ су суспендована.

Уколико члан РСБ упркос двострукој опомени закасни са уплатом годишње чланарине и не измири обавезе у року од месец дана од пријема друге опомене, истеком овог рока аутоматски се гаси

његово чланство, без потребе доношења одлуке о искључењу.

**7. Дисциплинска одговорност:**

**Члан 23.**

Лица у надлежности РСБ која намерно или из нехата (непажње) поступе супротно Статуту и

другим општим актима РСБ, одлукама органа или овлашћених лица РСБ или повреде углед РСБ могу дисциплински да одговарају и да буду кажњена:

1) опоменом;

2) јавном опоменом

3) суспензијом;

4) новчаном казном;

5) забраном обављања дужности;

6) искључењем.

Управни одбор РСБ ближе уређује дисциплинске мере, дисциплинске прекршаје и дисциплински поступак, у складу са овим Статутом.

**Члан 24.**

Ниједан члан РСБ не може да буде дисциплински кажњен или да сноси друге негативне последице због коришћења својих права утврђених Законом, општим актима РСБ и општим актима

члана РСБ.

**IV. ОРГАНИ РСБ**

**Члан 25.**

РСБ-ом управљају чланови, непосредно или преко својих изабраних представника у органима РСБ, на начин одређен овим Статутом.

Органи РСБ су:

**Члан 26.**

1) Скупштина;

2) Управни одбор;

3) Надзорни одбор;

4) Председник РСБ;

5) Председник Скупштине;

6) Дисциплински судија.

Мандат Управног одбора, Надзорног одбора, Председника РСБ, Председника Скупштине и Дисциплинског судије траје четири године.

У случају када је истекао мандат органа РСБ, а нису изабрани нови органи, односно нови

чланови органа, раније изабрани органи врше дужност до преузимања дужности од стране новоизабраних органа, ако Законом или овим Статутом није другачије утврђено.

Члан ограна РСБ може бити само лице које је обухваћено ингеренцијама РСБ или чланова РСБ.

**Члан 27.**

Чланови Управног одбора РСБ, укључујући и заступника и ликвидационог управника не могу бити следећа лица:

1) чланови управе, укључујући председника управе и заступника, и ликвидациони управници РСС;

2) лице које врши јавну функцију, као ни лице које врши функцију у органу политичке странке;

3) власници и чланови органа спортских кладионица, као ни запослени у спортској кладионици;

4) која су осуђена за кривична дела против привреде, имовине и службене дужности, као и за следећа кривична дела: тешко убиство, тешка крађа, разбојничка крађа, разбојништво, утаја, превара, неосновано коришћење кредита и друге погодности, изнуда, уцена и зеленаштво, омогућавање употребе допинг средстава, неовлашћена производња и стављање у промет допинг средстава, насилничко понашање на спортској приредби или јавном скупу и договарање исхода такмичења, док трају правне последице осуде;

5) који не могу да буду чланови органа привредних друштава или удружења у складу са Законом којим је уређен сукоб интереса у обављању јавних дужности;

6) спортски инспектори.

Изабрани чланови Управног одбора РСБ подносе посебну писмену изјаву Надзорном одбору

РСБ да не постоје сметње за избор члана Управног одбора РСБ у складу са Законом о спорту.

Ако члан органа РСБ из става 5. овог члана, укључујући и заступника и ликвидационог управника, у току трајања мандата престане да испуњава услове да буде члан органа у складу са овим

Статутом и Законом, сматра се да му је престао мандат даном престанка испуњености тих услова, ако

овим Статутом није другачије утврђено.

**Члан 28.**

Чланови органа РСБ имају посебне дужности према РСБ у погледу дужности пажње, дужности пријављивања послова и радњи у којима имају лични интерес, дужности избегавања сукоба интереса,

дужности чувања пословне тајне и дужности поштовања забране конкуренције.

Уговор између члана органа РСБ, односно заступника и РСБ може да се закључи по одобрењу

Управног одбора РСБ.

На посебне дужности према РСБ из става 1. овог члана и последице повреде тих дужности сходно се примењују одредбе о посебним дужностима према друштву Закона којим је уређен рад привредних друштава и Закона којим је уређена правна заштита пословне тајне, ако Законом није друкчије прописано.

**Члан 29.**

Члан органа РСБ нема право гласа на седници органа РСБ кад се одлучује о:

1) покретању спора или одустајању од спора против њега;

2) одобравању послова између њега и РСБ у случају сукоба интереса, односно постојања личног интереса при одлучивању;

3) његовој одговорности или разрешењу.

Члан органа РСБ нема право гласа ако се одлука односи на закључење правног посла са њим или на то да се спор између њега и РСБ поведе или оконча, или ако се одлучује о имовинским питањима која

су повезана са његовим брачним другом или рођаком до другог степена сродства у правој линији или се

односе на неко правно лице над којим он има контролу или економски интерес.

**1. Скупштина**

**1.1. Састав, избор и мандат**

Скупштина је највиши орган РСБ.

**Члан 30.**

Представник члана РСБ у Скупштини може бити његов заступник или друго лице на основу писаног пуномоћја овереног печатом члана РСБ и потписаном од стране заступника члана РСБ. Пуномоћје се издаје за сваку седницу Скупштине.

Представници придружених, почасних и помажућих чланова РСБ бирају се на изборним зборовима које сазива Председник Скупштине, у складу са Правилником о изборима коју доноси Управни одбор РСБ.

Овим Статутом се утврђује састав Скупштине РСБ.

Састав Скупштине РСБ одређен је на следећи начин:

- рвачки клубови и рвачка спортска удружења, Стручна комисија, Судијска комисија, Здравствена

комисија који се налазе у својству редовних чланова,

- рвачки клубови и рвачка спортска удружења,чланови РСБ који се налазе у својству придружених чланова,

- рвачки клубови, и рвачка спортска удружења, појединици, организације, привредна друштва...

чланови РСБ који се налазе у својству помажућих чланова,

- појединици, организације, спортска привредна друштва... које имају статус почасних чланова

РСБ,

Сви чланови РСБ имају право непосредног или посредног представљања са правом гласа у

Скупштини РСБ уз услов да задовољавају и постављене услове из члана 16. овог статута.

Непосредно представљање у Скупштини РСБ имају само рвачки клубови и рвачка спортска удружења, као и стручне-струковне комисије који су у статусу редовног члана са једним до три гласа у Скупштини РСБ.

Посредно представљање у Скупштини РСБ имају рвачки клубови и рвачка спортска удружења,, појединици, организације, спортска привредна друштва који се налазе у статусу: придруженог, помажућег или почасног члана са једним представничким гласом у Скупштини РСБ.

**Члан 31.**

Број гласова за поједине врсте чланства у Скупштини РСЦС је следећа:

1) Редовни чланови – сваки рвачки клуб и рвачко спортско удружење, као и стручне-струковне комисије који се налазе у својству редовног члана има од 1 до 3 гласа у Скупштини РСБ,

2) Придружени чланови – ова групација чланства има укупно 1 глас у Скупштини РСБ,

3) Помажући чланови – ова групација чланства има укупно 1 глас у Скупштини РСБ,

4) Почасни чланови – ова групација чланства има укупно 1 глас у Скупштини РСБ.

Број гласова на Скупштини РСБ за рвачке клубове и рвачка спортска удружења, који се налазе у својству редовног члана, одређује Председник Скупштине својом одлуком, а на предлог Управног одбора која се доноси у децембру месецу текуће године за број гласова у следећој години, а на основу усвојених критеријума о броју гласова који су наведени у Статуту.

**Члан 32.**

Број гласова за рвачке клубове и стручне-струковне комисије који се налазе у својству **редовног члана** распоређен је на следећи начин:

1. Рвачки клубови и рвачка спортска удружења, који су сврстани у категорију – **основни ниво чланства**, **имају један глас** у Скупштини РСБ. Ово право се добија на основу

испуњености следећег услова:

1. да су чланови клуба наступили у протеклој такмичарској години на неком од званичних такмичења у организацији РСБ, РСЦС и РСС (државна првенства, градска првенства, регионална првенства, такмичења за Куп Србије, лига такмичења на националном, регионалном и градском нивоу) у некој од следећих узрасних категорија: сениори, У-23, јуниори, кадети, У-15, У-13, У-11 и ветерани, у Олимпијским дисциплинама.

2. Рвачки клубови и рвачка спортска удружења, који су сврстани у категорију – **средњи ниво чланства**, **имају два гласа** у Скупштини РСБ. Ово право се добија на основу

испуњености најмање два доле наведена услова:

1. да су чланови клуба наступили у протеклој такмичарској години на званичним такмичењима у организацији РСБ, РСЦС и РСС (државна првенства, градска првенства, регионална првенства, такмичења за Куп Србије, лига такмичења на националном, регионалном и градском нивоу) у

најмање четири (4) узрасне категорије: сениори, У-23, јуниори, кадети, У-15, У-13, У-11 и ветерани, са најмање 20 различитих такмичара у Олимпијским дисциплинама.

2. да су учесници у Првој рвачкој лиги Србије у некој од олимпијских дисциплина: грчко-римском стилу, слободном стилу и рвању за жене. Клуб који је остварио право наступа у Првој рвачкој лиги Србије на основу пласмана у Другој рвачкој лиги Србије до краја текуће године стиче право на додатни глас у наредној календарској години. Клуб који је испао из Прве рвачке лиге Србије у текућој години нема право на додатни глас у следећој години

или

3. да су пласирани на ранг листи најбољих клубова РСС од првог до петог места (рачунају се сва првенства РСС у олимпијским дисциплинама).

3. Рвачки клубови и рвачка спортска удружења, те стручне-струковне комисије које су сврстане у категорију – **највиши ниво чланства**, **имају три гласа** у Скупштини РСБ. Ово право се добија на основу

испуњености следећих услова:

1. да су чланови клуба наступили у протеклој такмичарској години на званичним такмичењима у организацији РСБ, РСЦС и РСС (државна првенства, покрајинска првенства, такмичења за Куп Србије, лига такмичења на националном, регионалном и градском нивоу) у најмање четири (4) узрасне категорије: сениори, У-23, јуниори, кадети, У-15, У-13, У-11 и ветерани, са најмање 20 различитих такмичара у Олимпијским дисциплинама.

2. да су учесници у Првој рвачкој лиги Србије у некој од олимпијских дисциплина: грчко-римском стилу, слободном стилу или рвању за жене. Клуб који је остварио право наступа у Првој рвачкој лиги Србије на основу пласмана у Другој рвачкој лиги Србије до краја текуће године стиче право на додатни глас у наредној календарској години. Клуб који је испао из Прве рвачке лиге Србије у текућој години нема право на додатни глас у следећој години

3. да су пласирани на ранг листи најбољих клубова РСС од првог до петог места (рачунају се сва првенства РСС у олимпијским дисциплинама).

Делегати стручно струковних комисија: Стручне комисије, Судијске комисије и Здравствене комисије имају по 3 гласа у Скупштини РСБ.

У случају да у текућој календарској години рвачки клуб, рвачко спортско удружење, није наступио на ни једном званичном такмичењу у организацији РСБ, РСЦС и РСС у наредној календарској години прелази у статус придруженог члана са посредним представљањем у Скупштини РСБ.

**1.2. Редовна Скупштина**

**Члан 33.**

Редовна седница Скупштине сазива се једанпут годишње ради усвајања финансијског извештаја и извештаја о раду РСБ, ако овим Статутом није другачије утврђено.

Свим члановима РСБ шаље се писмени позив за седницу Скупштине, са дневним редом, по правилу, најмање 7 дана пре одржавања Скупштине. Позив за седницу се шаље препорученим писмом на последњу познату поштанску адресу, а рок од 7 дана се рачуна од датума означеног на поштанском

штамбиљу. Члану РСБ који у складу са Законом има интернет сајт и електронску пошту, позив за седницу се шаље електронском поштом.

Члан РСБ, односно члан Скупштине може дати предлог за измену дневног реда Скупштине,

писменим поднеском са образложењем, најкасније три дана пре одржавања Скупштине.

Председник Скупштине РСБ најкасније три дана пре седнице Скупштине утврђује дефинитивни дневни ред

Скупштине и објављује га на огласној табли и на интернет сајту РСБ.

О раду седнице Скупштине води се записник који потписују Председник Скупштине и записничар.

На почетку седнице Скупштине, Председник Скупштине утврђује да ли постоји кворум за рад и одлучивање и да ли је Скупштина сазвана у складу са овим Статутом.

Изборна редовна седница Скупштине на којој се бирају Председник Скупштине, Председник РСБ, Управни одбор и Надзорни одбор сазива се сваке четири године, најкасније пре истека мандата Председнику РСБ, ако овим Статутом није другачије утврђено.

Рад Скупштине РСБ ближе се уређује Пословником о раду.

**1.3. Ванредна Скупштина**

**Члан 34.**

Председник Скупштине РСБ може, у свако доба,да сазове ванредну седницу Скупштине ако то интереси РСБ захтевају.

Председник Скупштине је обавезан да сазове ванредну седницу Скупштине ако то писмено тражи, уз предлагање дневног реда, Управни одбор, Надзорни одбор или најмање једна трећина гласова у Скупштини РСБ од укупног броја гласова у Скупштини РСБ. Ако Председник Скупштине не сазове седницу Скупштине, њу могу сазвати они чланови Скупштине, односно онај орган РСБ који су тражили њено сазивање. Скупштина се мора сазвати најкасније у року од 15 дана од дана подношења уредног захтева за одржавање скупштине РСБ, с тим да између подношења уредног захтева за одржавање скупштине и одржавања скупштине РСБ не сме да протекне више од 30 дана, а само изузетно, из разлога болести или службене одсутности у иностранству Председника РСБ, рокови за сазивање и одржавање скупштине могу бити и двоструко дужи.

Позив за ванредну Скупштину са предлогом дневног реда мора бити упућен члановима РСБ са правом гласа најкасније седам дана пре термина за одржавање седнице Скупштине.

На дневном реду Скупштине из става 2. овог члана могу бити само питања која су наведена у

захтеву за сазивање ванредне Скупштине, осим ако Скупштина не одлучи другачије већином од укупног броја гласова у Скупштини РСБ.

На сазивање ванредне седнице Скупштине сходно се примењују одредбе овог Статута о редовној

Скупштини и Пословник о раду Скупштине.

Ванредна Скупштина РСБ има сва овлашћења као и редовна Скупштина.

**1.4. Надлежност Скупштине**

Скупштина:

1) **разматра, доноси и усваја:**

1) Статут, измене и допуне Статута, и аутентично тумачење Статута РСБ;

2) годишње извештаје о раду РСБ и његових органа;

3) финансијске и ревизорске извештаје;

4) одлуку о престанку рада РСБ;

5) одлуку о статусним променама;

6) одлуку о програму рада и развоја РСБ;

7) кодекс понашања чланова РСБ;

8) одлуку о удруживању у РСБ;

9) извештаје о реализацији програма који се финансира из јавних средстава;

10) одлуке које су јој изричито стављене у надлежност овим Статутом или Законом.

2) **бира и разрешава**

1) Председника Скупштине РСБ

|  |  |  |
| --- | --- | --- |
| 2) | Председника РСБ (Председник РСБ има функцију |  |
|  | Председника Управног одбора) и непосредно пет чланова Управног одбора; |  |
| 3) | Три члана Управног одбора, на предлог Председника РСБ; |  |
| 4) | Председника и чланове Надзорног одбора; |  |
| 5) | Дисциплинског судију |  |

За вршење одређених послова Скупштина може образовати комисије, одборе и радна тела.

**1.5. Одлучивање Скупштине**

**Члан 36.**

Скупштина може да ради и одлучује ако на Скупштини РСБ има представника који имају више од једне половине гласова у Скупштини РСБ, а одлуке се доносе већином од присутних гласова у Скупштини РСБ који су гласали, осим у случајевима када је Законом или овим Статутом другачије

одређено.

О питањима која нису наведена у дневном реду Скупштине, а појаве се током седнице Скупштине, може се доносити одлука само ако се Скупштина са тиме сагласи двотрећинском већином присутних делегата.

Председник и чланови Надзорног одбора не могу бити представници у Скупштини РСБ.

Чланови Скупштине одлучују јавно дизањем руку, осим ако Скупштина већином потребном за рад и одлучивање не одлучи да се гласање обави тајно или прозивком.

Одлука Скупштине о усвајању и изменама и допунама статута, доноси се већином гласова од

укупног броја гласова у Скупштини РСБ.

Одлука Скупштине о статусним променама и престанку РСБ доноси се двотрећинском већином од укупног броја гласова у Скупштини РСБ.

Већина за доношење одлуке из става 1. овог члана рачуна се у односу на оне који су гласали ЗА

или ПРОТИВ усвајања одлуке (уздржани гласови се не рачунају).

**2. Управни одбор**

**2.1. Састав**

Управни одбор чине:

1. Председник РСБ
2. Два потпредседника – за домаћи програм и за међународни програм- и

2) шест чланова.

**Члан 37.**

Председник РСБ је уједно по функцији и председник Управног одбора.

Технички секретар РСБ и Председник Надзорног одбора учествује у раду Управног одбора без права гласа.

Чланове Управног одбора бира и разрешава Скупштина РСБ на период од четири године.

Три члана УО (два потпредседника и још једног члана) Скупштина бира на предлог Председника РСБ, а осталих пет чланова непосредно.

Исто лице може бити поново бирано у Управни одбор РСБ.

Члану Управног одбора мандат престаје: смрћу, оставком, разрешењем и престанком чланства у

РСБ члана РСБ чијом надлежношћу је био обухваћен у тренутку избора. Управни одбор констатује испуњеност услова за престанак чланства у Управном одбору.

Управни одбор одређује сваком члану Управног одбора конкретно задужење.

Уколико превремено престане мандат неком од чланова Управног одбора, услед смрти, оставке или престанка чланства у РСБ, нови члан се бира на првој наредног седници Скупштине, с тим да мандат новоизабраног члана Управног одбора траје колико и мандат осталих раније изабраних чланова.

Скупштина РСБ може превремено разрешити члана Управног одбора и на његово место изабрати друго лице. Мандат новоизабраног члана Управног одбора траје колико и мандат осталих

раније изабраних чланова, ако овим Статутом није другачије утврђено.

**2.2. Надлежности Управног Одбора**

Управни одбор:

1) одлучује о текућем пословању РСБ;

**Члан 38.**

2) разматра поднете финансијске, ревизорске и годишње извештаје о раду РСБ и његових органа;

3) усваја финансијски план;

4) усваја општа акта РСБ потребна за остваривање циљева РСБ, која нису у изричитој надлежности

Скупштине;

5) утврђује предлог промена Статута и утврђује пречишћен текст Статута;

6) утврђује предлог одлуке о статусним променама;

7) управља имовином РСБ;

8) утврђује висину чланарине;

9) извршава одлуке и закључке Скупштине;

10) утврђује организациону шему и систематизацију радних места у РСБ;

11) утврђује зараде запослених у РСБ;

12) бира потпредседника Управног одбора, на предлог Председника РСБ;

13) обезбеђује средства за рад РСБ;

14) припрема и утврђује предлоге општих аката и одлука из надлежности Скупштине РСБ;

15) именује представнике РСБ у другим организацијама;

16) утврђује награде и признања РСБ организацијама и појединцима за заслуге и резултате у развоју и унапређењу спорта и одлучује о додели награда и признања;

17) утврђује предлоге годишњих и посебних програма којима се остварује општи интерес у области спорта, у складу за Закон;

18) даје мишљења РСБ надлежном градском органу задуженом за спорт у питањима утврђеним

Закон;

19) одобрава извештај који се, у складу са Законом, подноси надлежном градском органу задуженом за спорт извештај о остваривању циљева и ефеката реализације годишњих и посебних програма који су предложени за финансирање из јавних прихода;

20) обавља све друге активности везане за остваривање циљева РСБ које су на основу овог Статута у његовој надлежности или које нису, на основу овог Статута, у изричитој надлежности других органа РСБ.

За вршење одређених послова из своје надлежности Управни одбора може образовати комисије,

одбора и радна тела или именовати поједина лица. Одлуком о образовању комисије, одбора или радног тела, односно именовању лица утврђује се њихов делокруг рада, односно састав и мандатни период на који су именоване.

Управни одбор може образовати Одбор за хитна питања у који улазе Председник РСБ,

потпредседник Управног одбора РСБ и технички секретар РСБ. Одбор за хитна питања решава хитна питања из надлежности Управног одбора између две седнице, осим усвајања општих аката и

одлучивања о финансијским питањима, с тим да се одлуке подносе првој наредној седници Управног

одбора на потврду..

Рад Управног одбора и Одбора за хитна питања ближе се регулише Пословником о раду.

**2.3. Седнице Управног одбора**

**Члан 39.**

Управни одбор заседа и одлучује на седницама које сазива Председник РСБ, а у случају његове

спречености Потпредседник Управног одбора.

Седнице Управног одбора одржавају се, по правилу, најмање једном у четири месеца.

Управни одбор може да одлучује ако је присутно више од половине укупног броја чланова.

Управни одбор одлучује простом већином гласова присутних чланова који су гласали, ако овим Статутом није другачије одређено. У случају поделе гласова одлучује глас Председника РСБ, или Потпредседника Управног одбора ако Председник РСБ није присутан на седници.

Одлука Управног одбора о отуђењу непокретне имовине РСБ пуноважна је само уз сагласност

Скупштине РСБ.

Чланови Управног одбора приликом одлучивања нису везани обавезама према својим организацијама нити могу примати од њих упутства, и дужни су да штите интересе РСБ као целине и заступају одлуке Скупштине и Управног одбора РСБ.

Управни одбор може, у складу са Пословником о раду да одлучује у хитним питањима, осим усвајања општих аката, и на седници одржаној уз коришћење електронских средстава комуникација (тзв.

електронска седница).

Одлуку о пријему у чланство РСБ и престанку својства члана РСБ, доноси Управни одбор РСБ

већином од укупног броја чланова. На одлуку о пријему и престанку својства члана РСБ незадовољна страна има право жалбе Скупштини РСБ у року од 15 дана по пријему решења Управног одбора.

**3. Надзорни одбор**

**Члан 40.**

Надзорни одбор је надзорни орган РСБ који врши контролу законитости рада и финансијског

пословања РСБ и годишњих финансијских извештаја и за свој рад одговара искључиво Скупштини РСБ.

Надзорни одбор има Председника кога бира и опозиова Скупштина РСБ. На предлог изабраног

Председника Надзорног одбора РСБ Скупштина РСБ бира и опозива два члана Надзорног одбора РСБ.

Надзорни одбор обавезно подноси Скупштини извештај о питањима из свог делокруга приликом усвајања извештаја о раду.

Чланови надзорног одбора не могу бити чланови Управног одбора и Скупштине РСБ.

Председник Наадзорног одбора, ради праћења законитости рада Управног одбора РСБ, обавезно се позива да присуствује седницама Управног одбора, али без права гласа на седници Управног одбора РСБ.

**Члан 41.**

Надзорни одбор доноси одлуке већином гласова од укупног броја чланова Надзорног одбора.

Чланови надзорног одбора могу бити поново изабрани само још у једном мандату.

Рад Надзорног одбора уређује се Пословником о раду.

**Члан 42.**

Управни одбор може именовати ревизора са надзорним овлашћењима утврђеним у складу са

прописима о ревизији.

**4. Председник РСБ**

**Члан 43.**

Председник РСБ је Председник Управног одбора РСБ по функцији.

Председника РСБ бира Скупштина на период од 4 године, уз могућност поновног избора.

Кандидата за председника РСБ може да предложи, уз образложење испуњености услова утврђених овим статутом, најмање 5 клубова чланова РСБ, с тим да један члан РСБ може да предложи само једног кандидата за председника РСБ.

Кандидати за Председника РСБ дужни су, да најмање седам (7) дана пре седници изборне

Скупштине РСВ, доставе РСБ свој програм рада, који се објављује на интернет сајту РСБ. У случају да нема кандидата седам дана пре изборне седнице предлог за Председника РСБ се може поднети и на

самој Изборној скупштини РСБ.

Уколико при избору Председника РСБ у првом круга гласања ни један кандидат не добије потребан број гласова за избор одређен Статутом РСБ, приступа се другом кругу гласања, за два

кандидата који су имали највећи број гласова, а ако су на листи била само два кандидата, поступак

гласања спроводи се поновним гласањем о избору између та два кандидата. Уколико ни у другом гласању није изабран Председник РСБ, приступа се трећем кругу гласања, за кандидата који је имао највећи број гласова, а ако се ни тада не изабере Председник РСБ, поступак избора се наставља поновним предлагањем кандидата по истом поступку. Поступак предлагања кандидата ће се поновити и ако је на листи за избор председника био само један кандидат који није добио потребан број гласова.

Председник РСБ за свој рад одговара Скупштини РСБ.

У случају да Скупштина РСБ не усвоји годишњи извештај о раду РСБ или извештај о финансијском пословању РСБ, сматра се да је Председник РСБ разрешен.

Председнику РСБ престаје функција, пре истека времена на коју је изабран, смрћу, оставком или

разрешењем.

Уколико Председник РСБ умре или поднесе оставку, његове послове преузима Потпредседник Управног одбора који је дужан да сазове ванредну изборну скупштину, која ће се одржати најкасније два месеца од дана смрти, односно подношења оставке.

У случају престанка мандата Председнику РСБ пре рока на који је изабран, мандат престаје свим члановима Управног одбора, с даном прве наредне седнице Скупштине на којој се бира нови Управни

одбор у складу са овим Статутом. Мандат новоизабраних Председника РСБ и Управног одбора РСБ

почиње испочетка, односно траје четири године.

**Члан 44.**

За Председника РСБ може да буде изабрано лице које да писану изјаву о прихватању

кандидатуре и који испуњава следеће услове:

1) Да је држављанин Србије

2) Да је био истакнути спортиста, спортски стручњак или спортски функционер;

3) Да има значајно, вишегодишње искуство у руковођењу организацијама или системом у области спорта,

4) Да у каријери није кажњаван због повреде антидопинг правила;

5) Да има вишу или високу стручну спрему

6) Да не постоје сметње за избор, у складу са Законом и овим Статутом.

Управни одбор РСБ даје оцену испуњености услова из става 1. овог члана у процесу избора

Председника РСБ.

**Члан 45.**

Председник РСБ обавља следеће послове:

1) представља и заступа РСБ, у границама својих овлашћења утврђених овим статутом;

2) одговара за Законитост рада РСБ;

4) сазива седнице и руководи радом Управног одбора;

6) брине о извршавању одлука и закључака органа РСБ;

7) стара се о остваривању циљева РСБ и права и обавеза чланова РСБ и предузима потребне мере;

8) потписује одлуке и друга акта које доноси Управни одбор;

9) предлаже Скупштини финансијске и ревизорске извештаје и годишњи извештај о раду РСБ;

10) у сарадњи са Техничким секретаром РСБ припрема седнице Управног одбора и утврђује дневни ред;

11) утврђује предлоге општих аката и одлука које доноси Управни одбор РСБ;

12) одговара за Законитост рада РСБ;

13) обавља и друге послове у складу са Статутом и другим општим актима РСБ.

Уколико је Председник РСБ из било којих разлога спречен да обавља или не обавља своју функцију или је одсутан из земље дуже од 15 дана, замењује га Потпредседник Управног одбора, са свим овлашћењима Председника РСБ, ако овим Статутом није другачије утврђено. Уколико је и ово лице из било којих разлога спречено да обавља или не обавља ову функцију замене или је одсутно из земље дуже од 5 дана, функцију преузима следећи по старости члан Управног одбора.

**Члан 46.**

**5. Председник Скупштине РСБ**

Председник Скупштине РСБ обавља следеће послове:

1) Представља Скупштину,

2) Руководи радом Скупштине,

3) У сарадњи са Техничким секретаром РСБ припрема седнице Скупштине и утврђује дневни ред,

4) Брине о извршавању програма, планова, одлука и закључака Скупштине,

5) Доноси одлуку у првом степену о томе ко има право гласања на Скупштини РСБ,

6) Потписује све акте које доноси Скупштина,

7) Присуствује седницама Управног одбора без права одлучивања,

8) Ради и остале послове предвиђене Статутом и другим актима РСБ.

Председник Скупштине за свој рад одговара Скупштини РСБ..

**Члан 47.**

Лица која су својим радом у спорту Града Београда то заслужили Скупштина РСБ може да прогласи Почасним председником РСБ.

Почасни председник РСБ може да учествује у раду Скупштине РСБ. Право гласа на Скупштини

РСБ регулисано је у члану 31. Статута. Почасни председник РСБ може да учествује у раду Управног одбора РСБ, али без право гласа.

**6. Технички секретар РСБ**

Технички секретар РСБ:

**Члан 48.**

1) представља РСБ, у границама својих овлашћења утврђених овим Статутом и одлуком Управног одбора;

2) организује и контролише обављање стручних послова у РСБ и предузима мере за унапређење тих послова;

3) стара се о припремама седница органа РСБ и о извршавању одлука и других аката тих органа;

4) стара се о вођењу записника са седница органа РСБ;

5) финансијски је налогодавац за реализацију финансијског плана РСБ;

6) одлучује о појединачним правима, обавезама и одговорностима запослених у РСБ;

7) одобрава службена путовања у земљи;

8) одобрава службена путовања иностранству, у складу са одлукама Управног одбора;

9) обавља послове које на њега пренесе Председник РСБ и Управни одбор РСБ;

10) учествује у раду других органа и тела РСБ, без права гласа;

11) предлаже Управном одбору општи акт о унутрашњој организацији и систематизацији радних места у РСБ;

12) именује и одређује накнаду стручним саветницима РСБ;

13) стара се о остваривању циљева и надлежности РСБ и права и обавеза чланова РСБ и предузима потребне мере;

14) закључује уговоре са спортским стручњацима и другим ангажованим лицима на реализацији програма

15) стара се да РСБ испуњава услове за обављање спортских активности и делатности, у складу са

Законом;

16) организује и води активности и пословање РСБ;

17) брине се о уредном вођењу прописаних евиденција и пословних књига;

18) има у односу на запослене и радно ангажована лица у РСБ положај, односно овлашћења директора у правном лицу, у складу са Законом којим се уређује рад, ако Закон или овим статутом није друкчије одређено;

19) обавља друге послове одређене овим Статутом и општим актима РСБ.

Технички секретар РСБ заснива радни однос са РСБ на неодређено време и за свој рад одговара

Скупштини, Управном одбору и Председнику РСБ. У посебним околностима Технички секретар може послове обављати хонорарно или волонтерски.

Техничког секретара РСБ именује Управни одбор РСВ на предлог Председника РСБ.

Технички секретар РСБ може одређене послове из свог делокруга пренети на друга запослена или ангажована лица у РСБ.

У случају одсутности или спречености Техничког секретара РСБ, замењује га лице које одреди

Управни одбор.

Техничком секретару РСБ престаје радни однос оставком или разрешењем у случају лошег и несавесног рада о чему одлуку доноси Управни одбор на предлог Председника РСБ.

Технички секретар РСБ може у свако доба дати оставку РСБ писаним путем. Оставка производи

дејство у односу на РСБ даном подношења, осим ако у њој није наведен неки каснији датум.

У случајевима утврђеним овим Статутом када Технички секретар поднесе оставку или буде разрешен, Управни одбор може на предлог Председника РСБ именовати вршиоца дужности Техничког

секретара РСБ из реда чланова органа и радних тела РСБ, до именовања новог Техничког секретара

РСБ, али не дужи од 6 месеци. Вршилац дужности има сва овлашћења Техничког секретара РСБ у складу са Законом и овим Статутом.

**Члан 49.**

За Техничког секретара РСБ може бити изабрано лице које испуњава следеће услове:

– да је држављанин Републике Србије;

– да је био истакнути спортиста, спортски стручњак или стручњак у спорту;

– да говори најмање један светски језик ;

– да има најмање 5 година искуство у раду органа или тела организација у области спорта или на руководећим пословима у систему спорта;

– да у каријери није кажњаван због повреде антидопинг правила;

– да има најмање високу стручну спрему;

– да не постоје сметње за именовање, у складу са Законом и овим Статутом.

**Члан 50.**

Технички секретар РСБ дужан је да информише органе РСБ о активностима и делатностима

РСБ и његовом финансијском пословању.

Уколико орган РСБ, односно најмање једна трећина клубова чланова РСБ захтева добијање података из става 1. овог члана, технички секретар РСБ је дужан да им такве информације саопшти

најкасније у року од 15 дана од дана подношења захтева.

**V. СТАЛНИ НЕЗАВИСНИ ОБЛИЦИ ОРГАНИЗОВАЊА РАДА РСБ**

**1. Дисциплински судија**

**Члан 51.**

Дисциплински судија РСБ је независан, казнени орган РСБ које одлучује о прекршајима утврђеним Дисциплинским правилником и другим општим актима РСБ, од стране лица у надлежности РСБ

**Члан 52.**

Дисциплинског судију бира и разрешава Скупштина РСБ на период од 4 године.

За дисциплинског судију може бити изабрано лице које има вишу или високу стручну стручну.

Уколико Дисциплински судија буде изабран у неки орган РСБ престаје му функција дисциплинског судије даном избора.

**Члан 53.**

Дисциплински судија одлучује искључиво на основу Дисциплинског правилника и других

општих аката РСБ.

Дисциплински судија своје одлуке доноси у писменој форми и морају бити образложене.

Против одлука Дисциплинског судије допуштена је жалба Сталном арбитражном суду РСС у року од 15 дана од дана уручења одлуке.

У поступку пред Дисциплинским судом, по правилу, јавност је искључена.

Организација и рад Дисциплинског судије ближе се уређује Дисциплинским правилником РСБ.

Дисциплински судија покреће дисциплински поступак на основу дисциплинске тужбе коју могу поднети клубови чланови РСБ, лица која су чланови клубова који су у чланству РСБ или лица која су

изабрана у неки од органа РСБ.

При подношењу дисциплинске тужбе плаћа се такса у висини утврђеној одлуком Управног одбора РСБ. Такса се не плаћа када дисциплинску тужбу подноси лице које је изабрано у неки од органа РСБ.

**Члан 54.**

Члану РСБ могу се изрећи дисциплинске санкције у складу са Законом, Статутом и општим

актима РСБ, с тим да му не може бити изречена казна за дисциплински прекршај за који није крив и који пре него што је учињен није био општим актом РСБ утврђен као дисциплински прекршај и за који није

била прописана казна, ако Законом није друкчије одређено.

Члан РСБ има у дисциплинском поступку право на: вођење поступка без одуговлачења и са што мање трошкова; независност, стручност и непристрасност органа који одлучује о одговорности; браниоца о личном трошку; изјашњење и извођење доказа; писмену и образложену одлуку и жалбу.

**2. Стални спортски арбитражни суд**

**Члан 55.**

Прихватањем овог Статута и осталих нормативних аката чланови РСБ прихватају и надлежност

Сталног спортског арбитражног суда РСС.

У случају да РСС повери послове арбитраже Сталном арбитражном суду Олимпијског комитета Србије чланови РСБ прихватају и надлежност Сталног арбитражног суда Олимпијског комитета Србије у решавању спорова.

Уз одлуку о прихватању Статута РСС сви клубови и појединци који се налазе у било ком својству чланства у РСБ достављају и писмену одлуку о прихватању надлежности Сталног спортског

арбитражног суда РСС, за решавање спорова који су предвиђени за арбитражу.

Спор пред Сталим спортским арбитражним судом РСС је хитан.

Чланови РСБ и друга лица у надлежности РСБ, дужна су: да пруже Сталном арбитражном суду РСБ помоћ у раду; да не ометају и не утичу на арбитражни поступак и његов исход; да на захтев Сталног арбитражног суда РСБ доставе информације и исправе којима располажу; да се одазову позиву Сталног арбитражног суда РСБ за учешће у поступку; да поштују и извршавају одлуке Сталног арбитражног суда РСБ; и не смеју у јавности омаловажавати Стални арбитражни суд РСБ или његове одлуке.

Кршење обавеза из претходног става представља тежи дисциплински прекршај.

Члану РСБ који не изврши коначну одлуку Сталног арбитражног суда РСБ суспендовано је чланство у РСБ даном истека рока за испуњење одлуке, све до извршења одлуке Сталног арбитражног

суда РСБ. Члану РСБ престаје чланство у РСБ даном истека двоструког рока за испуњење одлуке

Сталног арбитражног суда РСС.

Члан РСБ је обавезан је да донесе све одлуке које су потребне за извршење коначне одлуке

Сталног арбитражног суда РСС, укључујући и измене/допуне оспореног општег акта.

Арбитар мора бити непристрасан и независан у односу на странке и предмет спора.

**Члан 56.**

На арбитражу, односно рад и одлуке Сталног спортског арбитражног суда РСС примењују се

одредбе Закона о арбитражи, ако Законом и овим Статутом није друкчије утврђено.

**Члан 57.**

Члан РСБ и лице у надлежности РСБ које сматра да му је правноснажним одлуком РСБ

повређено, Законом, статутом или општим актом РСБ установљено право може да поднесе тужбу

Сталног спортског арбитражног суда РСС за утврђивање ништавости одлуке, у року од 60 дана од дана када је подносилац тужбе сазнао за разлоге ништавости одлуке, с тим да тужба не може да се поднесе по истеку рока од три године од дана доношења одлуке.

Подношење тужбе не одлаже извршење правноснажне одлуке, осим ако Стални спортски арбитражни суд РСС не донесе, у посебно оправданим случајевима, одлуку о привременој суспензији

извршења оспорене одлуке.

**Члан 58.**

Приликом подношења захтева за арбитражом, захтева за посредовањем и захтева за давање

правног мишљења, подносилац је дужан да положи Сталном арбитражном суду РСС износ који одреди председник Сталног арбитражног суда РСС у границама прописаним Тарифом трошкова Сталног арбитражног суда РСС.

**Члан 59.**

Сва лица у надлежности РСБ обавезна су да се уздрже од покретања и вођења судског спора у питањима која су у надлежности Сталног спортског арбитражног суда РСС.

**VI. РАДНА ТЕЛА РСБ**

др.

**Члан 60.**

Радна тела РСБсу: савети, комисије, одбори, секције, канцеларије, специјализовани сервиси и

Делокруг, надлежности, састав и начин рада појединих радних тела РСБ уређује се

одговарајућим општим актима и одлукама које доноси Управни одбор.

РСБ има следеће сталне комисије:

- Стручна комисија,

- Судијска комисија,

**Члан 61.**

Управни одбор може образовати и друга стална радна тела РСБ.

**VII. СТРУЧНА СЛУЖБА РСБ**

**Члан 62.**

За обављање стручних, административних, финасијских и помоћних послова, РСБ може

формирати Стручну службу.

Обављање одређених послова из става 1. овог члана Управни одбор РСБ може поверити одговарајућим стручним институцијама и организацијама, односно појединцима.

Стручна служба РСБ обавља послове на спровођењу одлука, закључака и других аката органа

РСБ и облика организовања и рада у РСБ; припрема анализе, извештаје и информације, нацрте општих и других аката РСБ; организује активности и извршава послове из делатности РСБ и обавља друге

послове које јој наложи Скупштина, Управни одбор, Председник РСБ или Технички секретар РСБ.

У обављању својих послова Стручна служба РСБ сарађује са стручним службама чланова РСБ,

стручном службом РСС и стручномм службом Спортског савеза Београда.

Пословима Стручне службе РСБ руководи Технички секретар РСБ.

Лица ангажована у Стручној службе РСБ, у складу са пословима које обављају, имају право на одговарајућу накнаду, односно зараду и друга примања ако су у радном односу. Одлуку о висини накнаде доноси Управи одбор РСБ, на предлог Председника РСБ или техничког секретара РСБ.

**VIII. ОПШТА АКТА**

**Члан 63.**

Општа акта РСБ су Статут, правилници и одлуке којима се на општи начин уређују одређена питања.

Предлог за промену Статута (усвајање новог статута и измене и допуне статута) мора да буде достављен члановима Скупштине најмање 7 дана пре одржавања Скупштине.

Амандмани на предлог Статута, односно измена и допуна Статута достављају се Скупштини

писмено најкасније три дана пре седнице Скупштине.

Статут, односно измене и допуне Статута усвајају се већином од укупног броја гласова у

Скупштини РСБ.

Начин доношења новог Статута, односно измена и допуна Статута ближе се уређује

Пословником о раду Скупштине

Општа акта које доноси Управни одбор РСБ усвајају се већином од укупног броја чланова

Управног одбора.

Сваки члан и сваки орган РСБ може дати иницијативу за доношење, односно измене и допуне одређеног општег акта РСБ. О оправданости подошења захтева за измене и допуне Статута одлуку доноси Управни одбор.

Јавна расправа се води само о нацрту Статута РСБ.

Сваки члан РСБ има право да добије примерак Статута РСБ.

**Члан 64.**

Статут и друга општа акта РСБ, као спортска правила РСС, непосредно се примењују на сва лица која су, непосредно или посредно, обухваћена надлежностима РСБ.

Статут и друга општа акта члана РСБ морају да буду у сагласности са Законом и Статутом и

општим актима РСБ, а у супротном се не примењују.

У случају несагласности општег акта РСБ и овог Статута примениће се одредбе Статута.

У случају несагласности одредбе статута и другог општег акта члана РСБ са одредбом Статута и општег акта РСБ, непосредно се примењује одредба Статута, односно општег акта РСБ.

**Члан 65.**

Одлуке као појединачни акти које доносе органи и овлашћена лица у РСБ морају да буду у

складу с општим актом РСБ и Законом, а у супротном су ништаве, сходно члану 64. став 1. Закона о спорту.

Одлуке као појединачни акти које доносе органи чланова РСБ морају да буду у складу са

Законом, општим актима РСБ и општим актима члана РСБ, а у супротном су ништаве сходно члану 64.

став 1. Закона о спорту.

На одлуке као појединачне акте које доносе органи РСБ и чланова РСБ мора бити омогућено право жалбе.

**IX. СТАТУСНЕ ПРОМЕНЕ**

**Члан 66.**

Одлуку о статусним променама доноси, у складу са Законом, Скупштина РСБ, на предлог

Управног одбора, већином од укупног броја гласова у Скупштини РСБ.

**X. АНТИ-ДОПИНГ ПРАВИЛА**

**Члан 67.**

Допинг је у супротности са фундаменталним принципима спорта и медицинском етиком.

Допинг је забрањен, како на такмичењима тако и изван такмичења.

Под допингом се подразумева свака активност утврђена Законом о спречавању допинга у спорту

Републике Србије.

У свом раду РСБ примењује Анти-допинг правила РСС, у складу са Законом о спречавању допинга у спорту.

Сви непосредни и посредни чланови РСБ су обавезни да поштују обавезе из Закона о спречавању допинга у спорту и Анти-допинг правила РСС .

За кршење анти-допинг правила, одговорном лицу се изричу одговарајуће казне, у складу са

Законом о спречавању допинга у спорту и општим актима РСБ.

Допинг контролу спроводи Антидопинг агенција Републике Србије, у складу са Законом о спречавању допинга у спорту.

**XI. ИМОВИНА И СРЕДСТВА**

**Члан 68.**

РСБ стиче средства за постизање својих циљева из:

1) чланарине;

2) прихода од сопствених активности;

3) спонзорства;

4) донаторства;

5) јавних прихода;

6) непосредног обављања привредних и других делатности, у складу са Законом;

7) прихода предузећа, установа, агенција и других организација којима је РСБ оснивач или суоснивач;

8) других извора, у складу са Законом.

Објекти и средства којима располаже и која стекне РСБ представљају његову имовину.

РСБ одговара за своје обавезе целокупном својом имовином.

Заступници РСБ су финансијски налогодавци за располагање средствима РСБ.

Одлуке о висини појединих средстава из става 1. овог члана доноси Управни одбор РСБ.

РСБ има динарски и девизни рачун и преко својих рачуна послује самостално.

Добит коју РСБ оствари у току пословне године искључиво се користи за остваривање статутарних циљева РСБ.

**Члан 69.**

РСБ управља и користи објекте и средства којима располаже или су му дати на коришћење.

РСБ може да промени намену спортском објекту којим располаже само изузетно и под условима утврђеним Закон.

РСБ може објекте и средства којима располаже, односно користи, дати на привремено коришћење члановима РСБ, уз накнаду, под условима утврђеним одлуком Управног одбора РСБ.

**XII. ОДГОВОРНОСТ ЗА ПРОУЗРОКОВАНУ ШТЕТУ Члан 70.**

Чланови органа РСБ одговарају солидарно за штету коју својом одлуком проузрокују РСБ, ако такву одлуку донесу намерно или крајњом непажњом.

За штету из става 1. овог члана не одговарају чланови који су били против доношења штетне

одлуке или су се уздржали од гласања ако су у поступку који је претходио гласању образложили свој став о штетности предлога одлуке о коме се гласа.

Захтев за накнаду штете из става 1. овог члана застарева у року од десет година од дана доношења одлуке којом је проузрокована штета спортском удружењу.

Тужбу за накнаду штете може, у име и за рачун РСБ,да покрене Скупштина РСБ, Управни одбор РСБ, заступници РСБ, Надзорни одбор или чланови који чине 1/3 од укупног броја гласова у Скупштини РСБ и државни јавни правобранилац.Одлуком Управног одбора РСБ може да се одреди

посебни заступник РСБ за поступак за накнаду штете.

Остварена накнада штете припада РСБ, а лице које је поднело тужбу има право на накнаду трошкова за вођење спора.

Одлукама органа РСБ не може да се услови или забрани могућност подношења тужбе за накнаду

штете.

Одредбе ст. 1−6. овог члана сходно се примењују и на радње заступника, заступника огранка

РСБ, ликвидационог управника и стечајног управника којима је проузрокована штета РСБ.

**XIII. ЈАВНОСТ РАДА**

**Члан 71.**

Рад РСБ је јаван, у складу са Законом и овим Статутом.

Јавност рада РСБ обезбеђује се јавношћу седница органа РСБ, објављивањем одлука органа РСБ

и благовременим и адекватним информисањем јавности и чланова РСБ о активностима РСБ.

Органи РСБ могу да обезбеде јавност рада и тако што ће одлучити да се одлуке, информације и акти РСБ и органа РСБ достављају члановима РСБ искључиво путем електронске поште.

РСБ редовно упознаје своје чланове и јавност са одлукама, ставовима и предлозима усвојеним на

седницама органа и тела и других скупова у РСБ и актуелним дешавањима у члановима РСБ, путем средстава јавног информисања, конференција за штампу или издавањем посебних информација и билтена.

Представник РСБ који даје податке и информације у вези са радом РСБ одговоран је за њихову тачност.

Ставове РСБ, односно његових органа и тела могу да износе и заступају само изабрани функционери РСБ.

РСБ објављује финансијске и ревизорске извештаја на интернет страници Агенције за привредне регистре, у складу са законским прописима који регулишу ову материју.

У случају када се делатност РСБ финансира у претежном делу из јавних прихода, РСБ

обезбеђује остваривање права на приступ информација од јавног значаја, укључујући о објављивање информатора о раду, у складу са Законом којим је уређен слободан приступ информацијама од јавног значаја.

Одредбе овог члана сходно се примењују и на обезбеђење јавности рада у члановима РСБ.

Управни одбор утврђује шта се сматра пословном тајном, у складу са Законом.

**Члан 72.**

РСБ има интернет сајт (страницу) на којој се објављују информације о РСБ, његовом раду,

члановима РСБ и одлукама и општим актима РСБ.

Интернет презентација РСБ је службено гласило РСБ.

**XIV. ВОЂЕЊЕ ЕВИДЕНЦИЈА И ЗБИРКИ ПОДАТАКА Члан 73.**

Приликом вођења евиденција и других збирки података и приликом издавања докумената, РСБ

остварује заштиту података о личности и приватности у складу са одредбама Закона и закона којим се уређује заштита података о личности.

Технички секретар РСБ обавезан је да се стара о томе да подаци о личности не буду достављени

неовлашћеном лицу, као и да ускрати достављање тих података уколико организација којој се подаци достављају не гарантује одговарајућу заштиту података.

Обрада нарочито осетљивим података о личности, као и података који се обрађују на основу

спортских правила надлежних међународних спортских РСБ, условљена је пристанком лица чији се подаци обрађују, у складу са Законом.

РСБ прикупља податке из става 1. овог члана од својих чланова.

Подаци из става 1. овог члана чувају се десет година.

**XV. ПРЕСТАНАК РАДА**

**Члан 74.**

РСБ престаје са радом одлуком Скупштине РСБ, донетом двотрећинском већином гласова у

Скупштини РСБ.

О доношењу одлуке о престанку рада обавештава се надлежни регистарски орган, ради брисања из регистра.

У случају престанка рада РСБ, имовина РСБ прелази на организацију коју одреди Скупштина

РСБ.

**XVI. ПРЕЛАЗНЕ И ЗАВРШНЕ ОДРЕДБЕ**

**Члан 75.**

године.

Општи акти и рад РСБ усагласиће се са одредбама овог Статута најкасније до 16. фебруара 2017.

До доношења аката на основу овог Статута, примењиваће се акти донети на основу претходног

Статута, осим ако су у супротности с Закон или овим Статутом.

**Члан 76.**

Постојећим члановима органа РСБ који не испуњавају услове за чланство у органима РСБ

складу са овим Статутом престаје мандат 16. фебруара 2017. године, ако не престане раније у складу са овим Статутом.

**Члан 77.**

Чланови РСБ дужни су да ускладе своју организацију, рад и општа акта са Законом и овим

Статутом најкасније до 16. фебруара 2017. године

Чланови РСБ дужни су да, након усаглашавања својих статута са Законом и овим Статутом,

доставе РСБ један примерак свог статута у року од 15 дана, а најкасније до 16. фебруара 2017. године.

Сматра се да су чланови РСБ прихватили надлежност Сталног спортског арбитражног суда РСС

у складу са овим Статутом даном ступања на снагу овог Статута.

**Члан 78.**

Ступањем на снагу овог Статута престаје да важи Статут РСБ од 26.01.2012. године.

**Члан 79.**

Овај Статут ступа на снагу даном усвајања на Скупштини РСБ.

Статут се објављује на интернет страници РСБ.

ПРЕДСЕДНИК СКУПШТИНЕ:

Момир Кецман